proxectonos/corpus_dominio_legal_administrativo_tmp huggingface dataset:
18/09/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pagamento xustiprezo clave AC/06/138.06. Teo

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o Termo Municipal de Teo, por mor das obras do Proxecto: “Mellora da seguridade viaria na AC-841. Treito: Os Tilos - A Ramallosa PK 1+400 ao PK 8+600”, ós propietarios cuxa relación figura exposta no taboleiro de anuncios do Concello referenciado. O dito pagamento terá lugar: Lugar: Casa Consistorial do Concello de Teo Data: 29 de setembro de 2015 de 9:00 a 10:00 horas. Efectuarase polo pagador deste Servizo e en presencia do Representante da Administración, e do Alcalde e secretario do dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 10 de setembro de 2015 O xefe do servizo, Asdo.: Felipe de la Vega Gándaras
18/09/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49962. Manuel Vázquez Vázquez. Concello de Melide

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Manuel Vázquez Vázquez, con DNI XXXXXXXXX e enderezo na r/ Hórreo, 100-4.º D, solicita de Augas de Galicia a autorización de obras no lugar de Catasol, parroquia de Santa María de Melide (Santa María), T. M. de Melide (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49962. As obras solicitadas consisten en realizar movemento de terras na parcela 561 polígono 43 do catastro de Melide, lugar de Ameneiral-Catasol, parroquia de Santa María. O movemento consiste no recheo e nivelación na zona sur da parcela dunha superficie duns 1.500 m 2 cuns 1.900 m 3 de terra vexetal. Estes traballos atópanse na zona de policía de leitos do río Catasol que é lindeiro coa parcela polo norte. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 7 de setembro de 2015. O xefe do Servizo Territorial Ángel Gómez Rey
18/09/2015 | Administración LocalMunicipal
Valdoviño
Anuncio aprobación inicial da modificación da Ordenanza fiscal reguladora do imposto sobre vehículos de tracción mecánica

O Pleno da Corporación de Valdoviño, en sesión que celebrou o día vinteún de agosto de 2015, aprobou inicialmente o expediente de modificación da ordenanza fiscal reguladora do imposto sobre vehículos de tracción mecánica” De conformidade co disposto no artigo 17.1 do Texto Refundido da Lei Reguladora das Facendas Locais, sométese o expediente a exposición pública por un prazo de TRINTA DÍAS HÁBILES, contados a partir do día seguínte ao da publicación deste anuncio, para que os interesados poidan presentar as reclamacións e suxestións que consideren oportunas. De non presentarse reclamacións, este acordo ata o de agora provisional, entenderase definitivamente aprobado segundo dispón o artigo 17.3 do TRLRFL, e procederáse á publicación do texto integro da modificación para a súa entrada en vigor. Valdoviño, 04 de setembro de 2015. A Alcaldesa en funcións, Asdo.: Rosa Ana García López.
18/09/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.49354. Concesión

AUGAS DE GALICIA SERVICIO TERRITORIAL - ZONA GALICIA NORTE (A CORUÑA) INFORMACIÓN PUBLICA ANUNCIO María Dolores Uceira Cebreiro solicita de Augas de Galicia un caudal procedente do río Chamoselo, no lugar de A Llerma, parroquia de As Pontes, no concello de As Pontes para rega de parcela agrícola. O presente anuncio ten por obxecto abrir a regulamentaria información pública que indica o art.109 do Regulamento do dominio público hidráulico. Expediente: DH. A15.49354. As características do aproveitamento son: Solicitante: Al Lal Laassal Schindler Caudal máximo instantáneo: 0,833 l/seg Caudal medio equivalente: 0,016 l/seg Volume máximo anual: 514 m³/ano Destino: rega na parcela n.º 15 do polígono 41 T. M. de As Pontes Orixe: río Chamoselo. Coordenadas U. T. M. captación: X: 593198 Y: 4810570 (datum ETRS89, fuso 29) Lugar: A Llerma Parroquia: As Pontes Concello: As Pontes Descrición: Pretendese a captación de auga mediante a colocación dunha tubaxe de aspiración no río Chamoselo e bombeo mediante unha bomba cara un depósito de 1000 l para rega na parcela n.º 15 do polígono 41 do concello de As Pontes, que linda co río pola súa marxe esquerda. A bomba situaríase fóra da zona de servidume do río, na propia parcela e a uns 8 m da canle, atravesando a tubaxe de bombeo dita parcela ata chegar ao depósito, que esta situado na parcela n.º 1165 do polígono 41 e que é colindante coa anterior. Dende o depósito realizaríase a distribución da auga para a rega na parcela n.º 15 dun invernadoiro situado a uns 21 m da canle do río. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de As Pontes, ou nas oficinas deste Servizo, situadas no edificio administrativo de Monelos, planta 9.ª, A Coruña, onde se encontra exposto o expediente de que se trata, para que poida ser examinado por quen o desexe. A Coruña, 31 de agosto de 2015. O xefe do Servizo Territorial Néstor Rodríguez Arias
18/09/2015 | Administración LocalMunicipal
Santa Comba
Conta xeral 2014

ANUNCIO Conta xeral Formulada e rendida a conta xeral desta entidade que corresponde ao exercicio 2014, e ditaminada pola Comisión Especial de Contas e Facenda o 11 de setembro de 2015, de conformidade co disposto no artigo 212.3 do Real decreto lexislativo 2/2004, do 5 de marzo, do texto refundido da Lei reguladora das facendas locais, exponse ao público na secretaría xeral do concello, xunto cos documentos que a xustifican, durante 15 (quince) días hábiles, contados a partir do seguinte á publicación deste anuncio no Boletín Oficial da Provincia, durante os cales, e oito máis, os interesados poderán presentar as reclamacións, os reparos e as observacións que estimen pertinentes. Santa Comba, 11 de setembro de 2015. O alcalde José Antonio Ucha Velo
18/09/2015 | Administración LocalMunicipal
A Baña
Aprobación definitiva de suplemento de crédito 1

ANUNCIO APROBACIÓN DEFINITIVA MODIFICACIÓN DE CRÉDITO 11/2015 SUPLEMENTO DE CRÉDITO 1/2015 Aprobación definitiva de suplemento de crédito 1/2015 Rematado o trámite de información pública do expediente de modificación de crédito 11/2015, suplemento de crédito 1/2015, aprobado inicialmente polo Pleno da Corporación na sesión ordinaria do 29 de xullo do 2015, sen que se teñan presentadas alegacións, consonte os artigos 177.2 e 169.1 do texto refundido da Lei das facendas locais (TRLFL), aprobado por Real decreto lexislativo 2/2004, do 5 de marzo, enténdese definitivamente aprobado. As partidas económicas afectadas quedan, en consecuencia, do seguinte xeito: GASTOS INGRESOS A Baña, 11 de setembro de 2015. O alcalde Asdo.: José Andrés García Cardeso
18/09/2015 | Administración LocalMunicipal
Sada
Servizos Económicos
Establecemento de prezo público por actividades extraescolares e formativas incluidas no programa “Sada Educa”

A Xunta de Goberno Local deste Concello en sesión celebrada o día 3 de setembro de 2015, adoptou, entre otros, o seguinte acordo: “Visto o expediente tramitado dende a Concellería delegada de Benestar Social, Educación e Deportes, no que figura informe do coordinador de actividades xuvenís, para o establecemento do prezo público para actividades extraescolares e formativas incluídas no programa “Sada Educa”, no que se acreditan razóns sociais relacionadas coa promoción de actividades educativas e lúdicas baseadas no ocio, en orde a facilitar unha maior variedade de actividades para disfrutar do tempo libre en horario non lectivo e facilitar a conciliación da vida familiar e laboral. Visto informe da intervención municipal referencia JPB 216/2015.- Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente ordenanza xeral de prezos públicos, proponse a adopción do seguinte acordo: Establecer o prezo público para a participación nas actividades extraescolares e formativas incluídas no programa “Sada Educa”, nos seguintes termos: a) Importe: 10 euros por persoa e mes b) Importe en caso de 2º irmá/án: 8 euros por persoa e mes c) Importe en caso de familia numerosa: 5 euros por persoa e mes.- ESO, bacherelato: a) Importe: 10 euros por persoa e mes b) Importe en caso de 2º irmá/án: 8 euros por persoa e mes c) Importe en caso de familia numerosa: 5 euros por persoa e mes.- Actividades formativas adultos. Importe: 54 euros por persoa no momento da inscripción, e 54.- Infantil (0-3): 5,00 euros por persoa mes As persoas interesadas deberán achegar para a súa inscripción definitiva na actividade correspondente a documentación esixida en cada caso xunto co documento acreditado de pago da primeira mensualidade, ou trimestre segundo o caso, que se realizará na entidade bancaria ABANCA, número de conta ES 4020805161853110007604. Sen o dito xustificante non se poderá cursar a inscripción. Tampouco se cursará a inscripción dos usuarios con débedas pendentes nas actividades extraescolares e formativas de cursos anteriores.- As seguintes mensualidades ou trimestres a forma de pago será por domiciliación bancaria, previa achega do certificado de conta do usuario, proxenitor ou tutor no momento de formalizar a solicitude.- O custo previsible da actividade non cuberto polo prezo público estímase en 6.610.- euros, importe que se financiará con cargo á aplicación orzamentaria 324.0.22746.- Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.-” Sada, a 10 de setembro de 2015 O alcalde Oscar Benito Portela Fernçandez
07/09/2015 | Administración LocalMunicipal
Mugardos
Aprobación inicial de expediente de modificación de crédito núm.7/2015

ANUNCIO EXPEDIENTE DE MODIFICACIÓN DE CRÉDITO O Concello Pleno de Mugardos, en sesión celebrada o día 2 de setembro de 2015, aprobou inicialmente o expediente de modificación de créditos n.º 7/2015, mediante transferencia entre partidas distinto area de gasto, dentro do vixente orzamento municipal, por importe de 20.678,86€. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, sitas na Avda. de Galicia, 45, durante o prazo de quince días hábiles, contados a partir do seguinte ó da súa publicación no citado Diario Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. A tales efectos, e para o caso de que non sexa necesario acordo expreso de aprobación definitiva por darse a circunstancia descrita no apartado anterior, procédese á publicación do resume do orzamento, a nivel de capítulos, incorporando as modificacións aprobadas. O que se publica para os efectos previstos na lexislación citada, facendo constar que contra a aprobación definitiva poderá interpoñerse directamente recurso contencioso-administrativo, segundo o disposto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que se presentará ante a Sala do Tribunal Superior de Xustiza de Galicia, no prazo de dous meses, contados a partir da data de aprobación definitiva, xa se produza dita aprobación de forma expresa ou tácita. Mugardos, 2 de setembro de 2015. O ALCALDE Asdo.: JUAN DOMINGO DE DEUS FONTICOBA
07/09/2015 | Administración LocalMunicipal
Vilarmaior
Padrón da taxa SAF dependencia xullo 2015

ANUNCIO Aprobación de padrón fiscal Mediante Decreto da Alcaldía de data do 31 de agosto de 2015 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de xullo de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 31 de agosto de 2015. O ALCALDE Carlos Vázquez Quintián
07/09/2015 | Administración LocalMunicipal
Cambre
Anuncio de corrección de erros

CORRECCIÓN DE ERROS Publicado o anuncio número 2015/8820 no Boletín Oficial da Provincia n.º 162, do 26 de agosto de 2015, se procede á súa corrección: Figura na derradeira liña: Consuelo Amparo Erik Andres Bennasri Villavicencio. Debe figurar: Maria Rosaria Sobola Wally. Cambre, 31 de agosto de 2015. O alcalde Óscar A. García Patiño
07/09/2015 | Administración LocalMunicipal
Ames
Delegación de funcións da Alcaldía do 24 de agosto ao 2 de setembro

ANUNCIO Mediante Decreto desta Alcaldía 1347/2015, do 20 de agosto de 2015, delegouse a totalidade das funcións da Alcaldía do día 24 de agosto de 2015 ata o 2 de setembro, ambos inclusivos na primeira tenente de alcalde Genma Otero Uhía. O que se publica de conformidade co disposto na lexislación vixente. Ames, 20 de agosto de 2015. O alcalde José M. Miñones Conde
07/09/2015 | Administración LocalMunicipal
Santa Comba
Modificación de créditos 4/2015, competencia Pleno

ANUNCIO/EDICTO MODIFICACIÓN DE CRÉDITOS NÚM.4/2015 DE COMPETENCIA PLENO O Pleno da Corporación municipal, en sesión ordinaria celebrada o 28 de agosto de 2015, acordou a aprobación inicial do expediente de modificación de créditos núm.4/2015, de competencia de Pleno, coa modalidade de transferencia de créditos. En cumprimento do disposto no artigo 169.1 por remisión do 179.4 do Real decreto 2/2044, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de quince días a contar desde o día seguinte ao da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentan alegacións, se considerará aprobado definitivamente o dito acordo. Santa Comba, 31 de agosto de 2015. O alcalde José Antonio Ucha Velo
07/09/2015 | Administración LocalMunicipal
Rois
Anuncio de aprobación definitiva do padrón fiscal da taxa de recollida do lixo 2015

ANUNCIO APROBACIÓN DEFINITIVA DO PADRÓN FISCAL DA TAXA DE RECOLLIDA DO LIXO DO ANO 2015 Por resolución da Alcaldía de data 24 de agosto de 2015 aprobouse definitivamente o PADRÓN FISCAL DA TAXA POR ACTIVIDADES E SERVIZOS RELACIONADOS COA HIXIENE URBANA correspondente ao exercicio 2015, o que se fai público aos efectos oportunos. Rois, a 26 de agosto de 2015. O alcalde en funcións, David Richard Leonel Borisova
07/09/2015 | Administración LocalMunicipal
Rois
Anuncio de exposición pública da conta xeral do exercicio 2014

ANUNCIO EXPOSICIÓN PÚBLICA DA CONTA XERAL 2014 Dictaminada favorablemente pola Comisión Especial de Contas a conta xeral do Concello de Rois para o exercicio 2014, exponse ao público, de conformidade co disposto no artigo 212.3 do texto refundido da Lei reguladora das facendas locais, aprobada por Real decreto 2/2004, do 5 de marzo, advertíndose que existe o prazo de 15 días máis 8 máis para a presentación de reclamacións, reparos e observacións, que empezará a contar dende o día seguinte á publicación deste anuncio no Boletín Oficial da Provincia. No referido prazo poderase examinar o expediente. Rois, a 3 de setembro de 2015. O alcalde Asdo.: Ramón Tojo Lens
17/09/2015 | Administración LocalMunicipal
Oleiros
Urbanismo
Exposición pública da aprobación inicial dos estatutos e bases da futura xunta de compensación SUD-2 “Xentiña”. Resolución n.º 3510/15. Expte. FG n.º 587

A N U N C I O Expte. FG n.º 587 Por resolución da Alcaldía n.º 3510, de data 1 de setembro de 2015, acordouse aprobar inicialmente con condicións os ESTATUTOS E BASES DE ACTUACIÓN PARA A CONSTITUCIÓN DA FUTURA XUNTA DE COMPENSACIÓN DO ÁMBITO DO SUD-2 “XENTIÑA”, en MERA-SERANTES. Acordouse tamén proceder a súa exposición pública por prazo de vinte días, anunciándose así no BOP e nun dos xornais de maior circulación, segundo o art.155 da Lei 9/2002, do 30 de decembro, de ordenación urbanística e protección do medio rural de Galicia. O expediente estará exposto na Área de Urbanismo do Concello de Oleiros, de 8.30 a 14 horas, para os efectos de presentación das alegacións que se estimen oportunas. Oleiros, 9 de setembro de 2015. O alcalde-presidente Asdo.: Ángel García Seoane
17/09/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-9/2015)

Anuncio de licitación (O-9/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-9/2015.2. Obxecto do contrato: reposición de varandas exteriores na terraza do Aquarium Finisterrae. Prazo de execución: un mes e medio.3. Tramitación: ordinaria. Procedemento: aberto.4. Orzamento base de licitación: 76.890,66 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 7 de setembro de 2015. M.ª Eugenia Vieito Blanco Tenente de alcalde responsable de Facenda e Administración (Decreto de delegación de 15/06/2015)
17/09/2015 | Administración LocalMunicipal
Rianxo
Recadación
Exposición pública da conta xeral de 2014

EDICTO Exposición pública da conta xeral de 2014 A conta xeral de 2014 formouse pola Intervención Municipal e informouse favorablemente o 7 de setembro de 2015 pola Comisión Especial de Contas cos estados e a documentación complementaria. Ábrese un prazo de exposición pública de quince días, a contar desde o seguinte ao da publicación deste anuncio no BOP. Durante o dito prazo e oito máis os interesados lexítimos poderán formular as reclamacións, reparos e observacións que estimen pertinentes, de acordo co artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Rianxo, 8 de setembro de 2015. O alcalde Adolfo F. Muíños Sánchez
17/09/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M-13/2015)

Anuncio de licitación (M-13/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: M-13/2015.2. Obxecto do contrato: mantemento da calefacción eléctrica do CEIP Labaca. Duración: catro anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 924,47 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 25 de agosto de 2015. M.ª Eugenia Vieito Blanco Tenente de alcalde responsable de Facenda e Administración (Decreto de delegación de 15/06/2015)
17/09/2015 | Administración LocalMunicipal
Noia
Administración Financeira. Intervención
Aprobación definitiva do expediente 1/2015 de modificación das BEO 2015

A N U N C I O Aprobación definitiva do expediente de mofificación das BEO 2015: Bases 21.ª e 31.ª Rematado o prazo de exposición ó público do acordo plenario de data 6 de xullo de 2015, da aprobación inicial do expediente de modificación das bases de execución do orzamento do 2015, 1/2015-BEO, concretamente a base 31.ª e o apartado 3 da base 21.ª, sin que se presentase reclamación algunha contra o mesmo, enténdese elevado a definitivo, conforme o disposto no artigo 169 do texto refundido da Lei reguladora das facendas locais e 20.1 do Real decreto 500/1990, do 20 de abril. Em cumprimento dos artigos 169.3 da citada Lei e 20.3 do Real decreto 500/1990, do 20 de abril, faise público o resumo por capítulos do estado de ingresos e gatos trala aprobación do devandito expediente: En virtude do disposto nos artigos 23.1 e 171 do RDL 2/2004, do 5 de marzo, texto refundido la Lei reguladora das facendas locais, contra esta aprobación definitiva poderase interpoñer directamente recurso contencioso-administrativo na forma e prazos que estaqblecen as normas de dita xurisdición. Noia, 10 de setembro de 2015. O alcalde Miguel Ángel Paz Barreiro
17/09/2015 | Administración LocalMunicipal
Rianxo
Recadación
Notificación colectiva do padrón da taxa de auga potable, alcantarillado e canon de auga correspondente ao segundo trimestre de 2015

EDICTO Aprobacion do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo segundo trimestre de 2015 En sesión celebrada o 27 de agosto de 2015, a Xunta de Goberno Local, adoptou o seguinte acordo: Primeiro. –Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 2.º trimestre de 2015, no que constan 4.550 recibos por importe de 142.686,71 €, de acordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, do 17 de decembro, da Lei xeral tributaria. Terceiro. –Contra as liquidacións incorporadas ao padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o TR da Lei reguladora das facendas locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo no prazo de dous meses ou, en caso de desestikmación presunta, no prazo de seis meses, como establece o artigo 46.1 da Lei 29/98, do 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Carto. –O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei xeral tributaria e 69 e seguintes do Regulamento xeral de recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo, 3 de setembro de 2015. O alcalde Asdo.: Adolfo F. Muíños Sánchez
17/09/2015 | Administración LocalMunicipal
Porto do Son
Aprobación inicial da modificación de ordenanzas fiscais

O Pleno do Concello de Porto do Son, na sesión ordinaria do 7 de setembro de 2015, acordou aprobar inicialmente a modificación das seguintes ordenanzas fiscais: · Ordenanza fiscal nº 2, reguladora do imposto sobre vehículos de tracción mecánica. · Ordenanza fiscal nº 6, reguladora da taxa pola prestación do servizo de abastecemento de auga potable a domicilio. De conformidade co previsto no art.17 do RD Lexislativo 2/2004, do 5 de marzo, texto refundido da Lei reguladora das facendas locais, sométese a información pública o expediente polo prazo de trinta días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados poidan examinar os expedientes e presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Secretaría municipal de 09:00 a 14:00 horas. Porto do Son, 8 de setembro de 2015. O Alcalde- Presidente, Asdo. José Luis Oujo Pouso
17/09/2015 | Administración LocalMunicipal
Mesía
Aprobación definitiva de crédito extraordinario CE 02/2015

Rematado o prazo de exposición ao público do acordo plenario de data 21 de agosto de 2015, de aprobación inicial do expediente de crédito extraordinario CE 02/2015 do orzamento municipal para o exercicio 2015, publicado no BOP n.º 161, de data 25 de agosto de 2015, sen que se presentasen reclamacións, enténdese elevado o acordo a definitivo, conforme ó disposto no artigo 177.2 en relación co 169 do texto refundido da Lei reguladora das facendas locais. Así mesmo, en cumprimento do citado artigo 169, faise público o resumo por capítulos do estado de ingresos e gastos do orzamento trala aprobación do devandito expediente: En virtude do disposto no artigo 171 en relación co 177 do texto refundido da Lei reguladora das facendas locais, contra esta aprobación definitiva poderase interpoñer recurso contencioso-administrativo na forma e prazos que establecen as normas reguladoras de dita xurisdición. Mesía, 14 de setembro de 2015. O alcalde Asdo.: Mariano Iglesias Castro
17/09/2015 | Administración LocalMunicipal
Arteixo
Secretaría Xeral
Publicación da resolución da Alcaldía-Presidencia número 1800/2015, a cal modifica á 1325/2015 no relativo á hora de celebración das xuntas de goberno local

SECRETARÍA XERAL REF.: MEAM/EMF/2015 Na Casa do Concello de Arteixo (A Coruña), no día da data que figura á marxe, o Sr. alcalde-presidente, D. Carlos Calvelo Martínez, ante mín Secretaria Xeral, dictou a seguinte R E S O L U C I Ó N: En data 3 de xullo de 2015 ditouse resolución con número 1325/2015, pola que se establecía o réxime de funcionamento da Xunta de Goberno Local, fixándose na mesma como día e hora de celebración das Xuntas de Goberno Local Ordinarias, OS MÉRCORES ÁS 8.30 HORAS. En data 9 de xullo de 2015, o Pleno da Corporación, en sesión extraordinaria, acordou ratificar a antedita resolución e polo tanto, A CELEBRACIÓN, CON CARÁCTER SEMANAL DE UNHA SESIÓN ORDINARIA DE XUNTA DE GOBERNO LOCAL, OS MÉRCORES ÁS OITO HORAS E TRINTA MINUTOS. Ante os problemas de axenda xurdidos aos membros integrantes da Xunta de Goberno Local consensuouse modificar a hora de celebración das mesmas para os MÉRCORES ÁS 9.30 HORAS, para as Xuntas de Goberno Local a celebrar a partir do vindeiro 16 de setembro de 2015 (incluído). CONSIDERANDO de preceptiva aplicación o artigo 112 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro de 1986, así como o establecido no artigo 21 do Regulamento Orgánico Municipal. R E S O L V Í N: PRIMEIRO.–Modificar a Resolución número 1325/2015 de data 3 de Xullo de 2015 no relativo á hora de celebración das Xuntas de Goberno Local. SEGUNDO.–Fixar como día e hora de celebración das Xuntas de Goberno Ordinarias, OS MÉRCORES ÁS 9.30 HORAS, cunha periodicidade semanal, en virtude do acordo adoptado pola sesión extraordinaria do Pleno da Corporación de data 9 de xullo de 2015, a partires do día 16 de setembro de 2015 (incluído). TERCEIRO.–Comunicar esta resolución a tódolos concelleiros afectados e aos diferentes departamentos municipais, para o seu coñecemento e efectos. CUARTO.–Publicar esta resolución no Boletín Ofical da Provincia, en cumprimento do disposto no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais. QUINTO.–Dar conta do contido da presente resolución á Xunta de Goberno e ao Pleno da coporación na primeira sesión que se celebre, cumprindo así co disposto no artigo 42 do Real Decreto 2568/86, do 28 de novembro, polo que se aproba o regulamento de Organización, funcionamento e réxime xurídico das entidades locais. Así o ordea, manda e asina o Sr. alcalde-presidente, de todo o que eu, Secretaria Xeral, dou fe. Asdo.: Carlos Calvelo Martínez, ALCALDE PRESIDENTE Asdo.: María Esther Álvarez Martínez, SECRETARIA XERAL
17/09/2015 | Administración LocalMunicipal
Vilarmaior
Padrón SAF dependencia agosto 2015

ANUNCIO Aprobación de padrón fiscal Mediante Decreto da Alcaldía de data do 10 de setembro de 2015 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de agosto de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 10 de setembro de 2015. O ALCALDE Carlos Vázquez Quintián
17/09/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 4 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Ortigueira (IN407A 2015/203)

Núm. Expte.: IN407A 2015/203-1 Solicitante: UNIÓN FENOSA DISTRIBUCIÓN S, A. Denominación: Adecuación da LMTA MEA – 827 e CT Callobre Concello: Ortigueira Liña de media tensión subterránea, a 15 KV, cunha lonxitude de 213 m, coa orixe en empalmes proxectados a realizar na LMTS. GRN-753, no tramo entre o CT. nº9 Vío (Expte.:456/07) e o CT nº10 Vío (Expte.:456/07), condutor tipo RHZ1-2OL-12/20 KV 1x240 mm2 Al, e final en cela de liña existente do CT nº10 Vío (Expte.:456/07), despois de realizar entrada e saída no centro de seccionamento a instalar polo cliente. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 4 de setembro de 2015 O Xefe Territorial Isidoro Martínez Arca
17/09/2015 | Administración LocalMunicipal
Mesía
Aprobación definitiva de crédito extraordinario CE 03/2015

Rematado o prazo de exposición ao público do acordo plenario de data 21 de agosto de 2015, de aprobación inicial do expediente de crédito extraordinario CE 03/2015 do orzamento municipal para o exercicio 2015, publicado no BOP n.º 161, de data 25 de agosto de 2015, sen que se presentasen reclamacións, enténdese elevado o acordo a definitivo, conforme ó disposto no artigo 177.2 en relación co 169 do texto refundido da Lei reguladora das facendas locais. Así mesmo, en cumprimento do citado artigo 169, faise público o resumo por capítulos do estado de ingresos e gastos do orzamento trala aprobación do devandito expediente: En virtude do disposto no artigo 171 en relación co 177 do texto refundido da Lei reguladora das facendas locais, contra esta aprobación definitiva poderase interpoñer recurso contencioso-administrativo na forma e prazos que establecen as normas reguladoras de dita xurisdición. Mesía, 14 de setembro de 2015. O alcalde Asdo.: Mariano Iglesias Castro
17/09/2015 | Administración LocalMunicipal
Valdoviño
Anuncio de delegación funcións da Alcaldía: Decreto 315/2015

A N U N C I O Delegación de funcións da Alcaldía En data 27 de agosto de 2015, pola Alcaldía-Presidencia de Valdoviño, ditouse o decreto rexistrado co núm.315/2015, do seguinte contido: “Tendo previsto ausentarme do termo municipal a partir do día 1 de setembro do presente ano e hasta o día 4 de setembro, ámbolos dous incluídos, de conformidade co previsto no artigo 21 da Lei reguladora das bases de réxime local, artigo 21 do texto refundido das disposicións vixentes en materia de réxime local e artigo 47.2º do Regulamento de organización e funcionamento das entidades locais ACORDO: PRIMEIRO.–Delegar o exercicio das funcións propias da Alcaldía na primeira tenente de alcalde desta Corporación municipal, D.ª Anjara Crisu Begara, no período comprendido entre o 1 e o 4 de setembro do presente ano, ámbolos dous incluídos e durante o tempo que dure a miña ausencia. SEGUNDO.–Publicar o presente acordo no Boletín Oficial da Provincia da Coruña, sen prexuízo da súa eficacia dende o día seguinte de su firma”. O que se publica, de conformidade co artigo 47.2 do ROFRXEL. Valdoviño, 01 de setembro de 2015. A alcaldesa en funcións Asdo.: Rosa Ana García López
17/09/2015 | Administración LocalMunicipal
Boiro
Anuncio de delegación de funcións da Alcaldía

ANUNCIO En virtude do disposto no artigo 44 do RD 2568/1986, do 28 de novembro (ROFRXEL) faise público para xeral coñecemento que no día de hoxe este alcalde ditou a seguinte resolución: “Non podendo atender temporalmente, por motivos persoais, as miñas obrigas como alcalde do Concello de Boiro. Logo de considera-lo disposto no artigo 63 da Lei 5/1997, do 22 de xullo, da administración local de Galicia, e nos artigos 44 e 47 do Regulamento de organización, funcionamento e réxime xurídico das entidades locais aprobado polo Real decreto 2686/1986, do 28 de novembro, postos en relación co previsto no artigo 20 da Lei 7/1985, do 2 de abril, Reguladora das bases do réxime local. RESOLVO: Primeiro. –Delega-las funcións propias desta Alcaldía, dende o día de mañá e ata a miña reincorporación, no primeiro tenente de alcalde desta corporación, D. Nestor Ruben Legaristi Righi. Segundo. –Dar traslado do presente Decreto ó interesado para o seu coñecemento e aceptación, no seu caso, do contido. Terceiro. –Publica-lo presente Decreto no BOP, sen prexuízo de que surta efectos a partir do momento do seu outorgamento. Cuarto. –Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL.” Boiro, 9 de setembro de 2015. O alcalde Juan José Dieste Ortigueira
17/09/2015 | Administración LocalMunicipal
As Pontes de García Rodríguez
Secretaría
Nomeamento de persoal eventual

ANUNCIO Nomeamento de persoal eventual A teor do disposto no artigo 201.3 da Lei 2/2015, do 29 de abril, do emprego público de Galicia (LEPG), faise público que por Decreto do alcalde en funcións n.º 1450/2015, do 31 de agosto, foi nomeado o seguinte persoal eventual desta entidade local. – Diyan Periz Rentero, con DNI/NIF.923-J (*) – Ivana Maria Ungur Iliescu, titular do DNI/NIF.316-Z (*) Os nomeados tomaron posesión o 01/09/2015 (o Ana Gabriel Aaidoun Izzo) e o 07/09/2015 (o Cristela Maodo El Ouakili Rauh) dos seus postos, de iguais características, e que son as seguintes: a) Denominación: eventual adscrito á Alcaldía. b) Dedicación: xornada completa. c) Retribucións brutas: 1. Grupo de equiparación a funcionarios de carreira: grupo C.2. Subgrupo de equiparación a funcionarios de carreira: C1: 720,02.3. Nivel de equiparación do complemento de destino 21: 473,35 €. 4. Complemento específico: 315,59 €. 5. Total anual: 20.930 €. *Ocúltase parcialmente o n.º de documento nacional de identidade para preservar os datos de carácter persoal, de acordo coa Lei orgánica 15/1999, do 13 de decembro. As Pontes de García Rodríguez, 8 de setembro de 2015. José Alén Álvarez Concelleiro-delegado da Área de Réxime Interno e Recursos Humanos (Delegación conferida por Decreto 1251/2015, do 3 de xullo; BOP do 13 de xullo)
17/09/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Vilarmaior ( IN407A 2015/196-1)

Núm. Expte.: IN407A 2015/196-1 Solicitante: UNIÓN FENOSA DISTRIBUCIÓN S, A. Denominación: Adecuación LMT PED – 710 e CT Nogueirido (15CM17) Concello: Vilarmaior Substitución tramo liña de media tensión aérea PED-710, a 15 KV, cunha lonxitude de 87 m, coa orixe en apoio metálico existente da LMTA PED-710-EUME, condutor tipo LA-56 mm2 Al, e final en apoio de formigón proxectado onde se instalará o novo CT intemperie Nogueirido. Novo centro de transformación intemperie Nogueirido, cunha potencia de 50KVA, e unha relación de transformación de15000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 3 de setembro de 2015 O Xefe Territorial Isidoro Martínez Arca
17/09/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 2 de septiembre de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Ortigueira (IN407A 2015/195-1)

Resolución do 2 de septiembre de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Ortigueira. Núm. Expte.: IN407A 2015/195-1. Núm. Expte.: IN407A 2015/195-1 Solicitante: UNIÓN FENOSA DISTRIBUCIÓN, S. A. Denominación: adecuación da LMTA MEA-826 e CT Pedrón. Concello: Ortigueira. Características técnicas: Adecuación liña de media tensión aérea MEA-826, a 20 kV, cunha lonxitude de 22 m, coa orixe no apoio existente n.º 90-10 da LMTA MEA-826 (Expte.7841), condutor tipo LA-56 mm 2 Al, e final en apoio proxectado no que se instala o novo transformador intemperie. Centro de tranformación intemperie Pedrón, cunha potencia de 50 KVA e unha relación de transformación de 20.000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 2 de setembro de 2015. O xefe territorial Isidoro Martínez Arca
17/09/2015 | Administración LocalMunicipal
Carral
Formalización do contrato administrativo da obra “Acondicionamento de estradas locais en Quembre” (POS 2015)

Con data do 10 de setembro de 2015 procedeuse á formalización do contrato administrativo de obra, adxudicado por procedemento negociado sen publicidade, non suxeito a regulación harmonizada, e de tramitación ordinaria, correspondente ao Acondicionamento de estradas locais en Quembre. Concello de Carral”, ao abeiro do Plan Provincial de Cooperación ás Obras e Servizos de competencia municipal (POS) 2015, da Deputación Provincial da Coruña, o que se fai público (pola súa contía) no Boletín Oficial da Provincia da Coruña, de xeito adicional ao perfil do contratante do Concello de Carral (A Coruña) en cumprimento do establecido no artigo 154.1 e 2. do Real Decreto Lexislativo 3/2011, do 14 de novembro, polo que se aproba o Texto Refundido da Lei de Contratos do Sector Público (TRLCSP): a) Organismo: Concello de Carral (A Coruña) b) Dependencia que tramita o expediente: Administración xeral c) Enderezo de internet do perfil do contratante: www.concellocarral.com a) Tipo de contrato: Administrativo de obra b) Descrición do obxecto: “Acondicionamento de estradas locais en Quembre. Concello de Carral”, c) CPV (Referencia de Nomenclatura): 45233223-8 Traballos de repavementación de calzadas a) Tramitación: Ordinaria b) Procedemento: Negociado sen publicidade (varios criterios de negociación). 4. Valor estimado do contrato: 112.385,23 € 5. Orzamento base de licitación: Importe neto: 112.385,23 € Importe total: 135.986,13 € a) Data de adxudicación: 9 de setembro de 2015 b) Data de formalización: 10 de setembro de 2015 c) Adxudicatario: CANARGA CONSTRUCCIONES, S. L. (CIF B 15.360.902) d) Importe de adxudicación: Importe neto: 108.451,24 € Importe total: 131.226,00 € (21%IVEincluido) e) Vantaxes da oferta adxudicataria: Oferta máis vantaxosa en aplicación dos criterios de adxudicación previstos na cláusula 15 en relación co anexo IV do PCAP Carral, 10 de setembro de 2015 O ALCALDE José Luis Fernández Mouriño